· DSD – Немска езикова диплома

СОУ с преподаване на немски език „Фр.Шилер” въведе през учебната 1999/2000г. на учениците, изучаващи немски език като първи чужд език DSD – програма, която приключва след тригодишно обучение с полагане на изпит. При успешно полагане на изпита ученикът получава сертификат за висока степен на владеене на немски език (В2 – С1), което му позволява да кандидатства в немски и австрийски ВУЗ.

Сертификатът за немски език удостоверява нивото на знания, необходимо за кандидатстване в Германия. Той представлява официален документ, доказващ въпросните езикови компетенции. 

· Немска езикова диплома - какво е това?
Малко предистория

Допускането на наши ученици до изпита за придобиване на Deutsches Sprachdiplom В2/C1 der KMK - Немска езикова диплома С1 на Съвета на министрите на културата на Федерална република Германия - стана възможно 1999г.

 Първият специализиран клас - Sprachdiplomklasse/Leistungsklasse (учебна години 2000/2001 г.), се яви в изпитния център в ЕГ гр.Ловеч 
От учебната 2002/2003 г.  изпитът се провежда в училище.
· Преподаватели
По правило в специализираните паралелки обучението по немски език се води от делегирани от Германия преподаватели съвместно с техни български колеги.

            От немска страна:
1999 - 2000 г. - г-жа Кристиане Фурман 
2001 - 2009 г. - г-жа Инге Мишева
2009-2011 г.-жа Барбара Лотермозер - координатор за Североизточна България

            От българска страна:
от 2003 г. - г-жа Пепа Балкова, 
от 2004/2005 г. г-жа Петя Великова, старши учител по немски език
от 2004/2005 г. - г-жа Есим Яхя, старши учител по немски език
от 2010/2011г. - г-жа Албена Николова, старши учител по немски език
от 2012/2013 г. - г-жа Нели Праматарова,старши учител по немски език 

от 2012/2013г.- г-жа Ирина Няголова,старши учител по немски език
           
· Специфика на обучението


В специализираните класове се изучава немски език както следва:
в 10 клас  по 9 часа седмично
в 11 клас- 11 часа седмично
в 12 клас – 10 часа седмично.

Българските учебни изисквания трябва да бъдат постигнати , наред с това е необходимо изпълнението на изискванията за Немска езикова диплома В2/С1. Това означава в областите литература и странознание заедно с интензивен анализ на текстове да присъства и разглеждането на литературни произведения. Проблематизирането на теми от обществения живот  е водещ принцип, задължително е и умението да се погледне на проблема и от българска гледна точка, както и доброто аргументиране при  изразяване на лично мнение
· Прием 
Класирането ще се извърши в края на всяка учебна година  по бал, образуван от:

1. Удвоената оценка от писмен и устен изпит

2. Оценката от НВО в 8. клас по немски език

3.  Срочната оценка по немски език за първи срок на  IX. клас
4. Средно-аритметична оценка от текущите оценки на втори срок в 9.клас
· Изпит за придобиване на DSD В2/C1
Положеният в училище писмен изпит се изпраща за проверка в Германия, след което се провежда устен изпит пред комисия от двама български преподаватели и един председател от немска страна.
· Значимост на DSD В2/C1
Немската езикова диплома В2/C1 е сертификат, който удостоверява владеенето на немски език на ниво В2 или C1 според Общоевропейската езикова рамка. 
Това са необходимите за следване в немско висше учебно заведение познания по езика.

Немската езикова диплома е удостоверение за квалифицирано владеене на езика при навлизане в професионалния живот – както у нас, така и  в чужбина.
DSD - обучението е същевременно педагогически инструмент за модерно преподаване на немски като чужд език.

Ежегодно СОУ с преподаване на немски език „Фр.Шилер” гр. Русе, се радва именно поради въвеждането на Немската езикова диплома на специална подкрепа от немска страна, намираща израз в:
 - периодична квалификация на учителите по немски език
 - осигуряване на възможност за кандидатстване за стипендии в Германия за учениците ни  и за техните учители
  - набавяне на учебни помагала , техника и книги
· Материална база
 В хода на инициативата за училищно партньорство на Федералното министерство на външните работи през последните години българските DSD-училища бяха интензивно финансово подпомагани. 
Междувременно СОУПНЕ разполага със съвременни учебни и помощни пособия, най-модерна медийна техника, изграждане на най-модерна медиотека, резултат на финансиран от г-н Михаел Хабенбахер, координатор  на немското езиково обучение за България, проект.
Чрез въвеждането на изпита за Немска езикова диплома В2/C1(който съществува повече от 30 години и в който годишно понастоящем взимат участие над 6 000 ученици от 51 страни от целия свят) в нашето училище се осигурява световно признаване на знанията на учениците ни.
